CELEX: 32016D0969
Language: da
Date: 2016-06-15 00:00:00
Title: Kommissionens gennemførelsesafgørelse (EU) 2016/969 af 15. juni 2016 om standardindberetningsbestemmelser for nationale programmer for udryddelse, bekæmpelse og overvågning af dyresygdomme og zoonoser, hvortil der ydes EU-tilskud, og om ophævelse af gennemførelsesafgørelse 2014/288/EU (meddelt under nummer C(2016) 3615) (EØS-relevant tekst)

17.6.2016   
               
               
                  DA
               
               
                  Den Europæiske Unions Tidende
               
               
                  L 160/94
               
            KOMMISSIONENS GENNEMFØRELSESAFGØRELSE (EU) 2016/969
      af 15. juni 2016
      om standardindberetningsbestemmelser for nationale programmer for udryddelse, bekæmpelse og overvågning af dyresygdomme og zoonoser, hvortil der ydes EU-tilskud, og om ophævelse af gennemførelsesafgørelse 2014/288/EU
      
         
            (meddelt under nummer C(2016) 3615)
         
      
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 652/2014 af 15. maj 2014 om bestemmelser vedrørende forvaltning af udgifter i tilknytning til fødevarekæden, dyresundhed og dyrevelfærd samt til plantesundhed og planteformeringsmateriale, om ændring af Rådets direktiv 98/56/EF, 2000/29/EF og 2008/90/EF, Europa-Parlamentets og Rådets forordning (EF) nr. 178/2002, (EF) nr. 882/2004 og (EF) nr. 396/2005 og Europa-Parlamentets og Rådets direktiv 2009/128/EF og Europa-Parlamentets og Rådets forordning (EF) nr. 1107/2009 og om ophævelse af Rådets afgørelse 66/399/EØF, afgørelse 76/894/EØF og beslutning 2009/470/EF (1), særlig artikel 36, stk. 5, og
      ud fra følgende betragtninger:
      
                  (1)
               
               
                  Ved forordning (EU) nr. 652/2014 fastsættes bl.a. bestemmelser vedrørende forvaltning af udgifter i tilknytning til fødevarekæden, dyresundhed og krav til forelæggelsen og indholdet af de nationale programmer for udryddelse, bekæmpelse og overvågning af dyresygdomme og zoonoser.
               
            
                  (2)
               
               
                  I henhold til artikel 14, stk. 1, i forordning (EU) nr. 652/2014 skal medlemsstaterne hvert år, senest den 30. april, for hvert godkendt årligt eller flerårligt nationalt program forelægge Kommissionen en detaljeret teknisk og økonomisk årsrapport for det foregående år.
               
            
                  (3)
               
               
                  I henhold til artikel 14, stk. 2, i forordning (EU) nr. 652/2014 skal medlemsstaterne hvert år, senest den 31. august, for hvert godkendt nationalt program forelægge Kommissionen en foreløbig økonomisk rapport.
               
            
                  (4)
               
               
                  I henhold til artikel 15 i forordning (EU) nr. 652/2014 skal medlemsstaterne hvert år, senest den 30. april, for hvert godkendt nationalt program forelægge Kommissionen en betalingsanmodning vedrørende de programmer, som blev gennemført i det foregående år.
               
            
                  (5)
               
               
                  I henhold til artikel 5 i Kommissionens gennemførelsesafgørelse 2014/288/EU (2) skal medlemsstaterne fra den 1. januar 2015 online indsende de foreløbige og endelige rapporter ved brug af de elektroniske standardmodeller stillet til rådighed af Kommissionen (undtagen for programmer for visse akvakulturdyresygdomme).
               
            
                  (6)
               
               
                  I artikel 4 i gennemførelsesafgørelse 2014/288/EU fastlægges de oplysninger, som skal angives i rapporterne.
               
            
                  (7)
               
               
                  For at være i tråd med udviklingen i EU-lovgivningen bør de elektroniske standardmodeller, som findes online på Kommissionens websted, for foreløbige og endelige rapporter, herunder betalingsanmodninger, anvendes for veterinærprogrammer vedrørende afrikansk svinepest, aviær influenza, bluetongue, kvægbrucellose, fåre- og gedebrucellose, klassisk svinepest, rabies, salmonellainfektion i visse fjerkræpopulationer, kvægtuberkulose og transmissibel spongiform encephalopati, således at man lettere kan foretage fornødne ændringer eller medtage yderligere oplysninger. Kommissionen vil underrette medlemsstaterne om alle fornødne ændringer af de elektroniske standardmodeller og drøfte disse med dem inden for rammerne af Den Stående Komité for Planter, Dyr, Fødevarer og Foder. Ud over at være tilgængelige på Kommissionens websted vil de ændrede elektroniske standardmodeller blive udsendt til samtlige medlemsstater senest i løbet af første uge i juni (foreløbige rapporter) og senest i løbet af første uge i marts (endelige rapporter og betalingsanmodninger) i det pågældende år.
               
            
                  (8)
               
               
                  Vedrørende andre sygdomme, som ikke omfattes af de elektroniske standardmodeller, og vedrørende akvakulturdyresygdomme anses anvendelsen af ikke-elektroniske standardmodeller som et egnet værktøj til forelæggelse af rapporterne i betragtning af det begrænsede antal godkendte programmer de seneste år, hvilket ikke kræver, at der udarbejdes særlige elektroniske modeller herfor.
               
            
                  (9)
               
               
                  Af hensyn til klarheden bør gennemførelsesafgørelse 2014/288/EU derfor ophæves og afløses af denne afgørelse.
               
            
                  (10)
               
               
                  Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
               
            VEDTAGET DENNE AFGØRELSE:
      Artikel 1
      For nationale programmer, der godkendes som EU-tilskudsberettigede og vedrører afrikansk svinepest, aviær influenza, bluetongue, kvægbrucellose, fåre- og gedebrucellose, klassisk svinepest, rabies, salmonellainfektion i visse fjerkræpopulationer, kvægtuberkulose og transmissibel spongiform encephalopati, skal foreløbige og årlige rapporter (herunder betalingsanmodninger) indeholde de oplysninger, der angives i bilag I og II til denne afgørelse.
      Artikel 2
      I henhold til artikel 1 skal foreløbige og årlige rapporter indsendes online ved at anvende de tilsvarende elektroniske standardmodeller, som angivet i bilag I og II.
      Artikel 3
      Vedrørende andre sygdomme, som ikke omfattes af de elektroniske standardmodeller, skal Kommissionen udvikle meddelelsesformater på ad hoc-basis og fremsende dem til de berørte medlemsstater. Rapporterne skal indsendes pr. brev eller ad elektronisk vej.
      I forbindelse med den årlige rapport om akvakulturdyresygdomme skal medlemsstaterne anvende den tilsvarende standardmodel, som angivet i bilag III, og indsende rapporten pr. brev eller ad elektronisk vej.
      Artikel 4
      Gennemførelsesafgørelse 2014/288/EU ophæves.
      Artikel 5
      Denne afgørelse anvendes ved forelæggelse af midlertidige og årlige rapporter, herunder betalingsanmodninger, vedrørende programmer, som gennemføres i 2016.
      Artikel 6
      Denne afgørelse er rettet til medlemsstaterne.
      
         Udfærdiget i Bruxelles, den 15. juni 2016.
         
            
               På Kommissionens vegne
            
            Vytenis ANDRIUKAITIS
            
               Medlem af Kommissionen
            
         
      
      
         (1)  EUT L 189 af 27.6.2014, s. 1.
      
         (2)  Kommissionens gennemførelsesafgørelse 2014/288/EU af 12. maj 2014 for så vidt angår standardindberetningsbestemmelser for nationale programmer for udryddelse, bekæmpelse og overvågning af visse dyresygdomme og zoonoser, hvortil der ydes EU-tilskud, og om ophævelse af Kommissionens beslutning 2008/940/EF (EUT L 147 af 17.5.2014, s. 88).
      
         BILAG I
         Den særlige PDF-model, der skal anvendes ved udarbejdelse og forelæggelse af de foreløbige rapporter om nationale programmer, der er omhandlet i artikel 2, kan tilgås på webstedet for GD SANTE:
         http://ec.europa.eu/dgs/health_food-safety/funding/cff/animal_health/vet_progs_en.htm
      
      
         BILAG II
         Den særlige PDF-model, der skal anvendes ved udarbejdelse og forelæggelse af den årlige rapport (herunder betalingsanmodninger) om nationale programmer, der er omhandlet i artikel 2, kan tilgås på webstedet for GD SANTE:
         http://ec.europa.eu/dgs/health_food-safety/funding/cff/animal_health/vet_progs_en.htm
      
      
         BILAG III
         
            Standardbestemmelser for forelæggelse af nationale programmer for udryddelse af sygdomme hos akvakulturdyr
         
         Relevante sygdomme hos akvakulturdyr:
         
                     —
                  
                  
                     Infektiøs hæmatopoietisk nekrose (IHN)
                  
               
                     —
                  
                  
                     Infektiøs lakseanæmi (ISA)
                  
               
                     —
                  
                  
                     Koi-herpesvirus-sygdom (KHV)
                  
               
                     —
                  
                  
                     Viral hæmoragisk septikæmi (VHS)
                  
               
                     —
                  
                  
                     Infektion med Marteilia refringens
                     
                  
               
                     —
                  
                  
                     Infektion med Bonamia ostreae
                     
                  
               
                     —
                  
                  
                     White spot disease hos krebsdyr.
                  
               
            
         Tekst af billedet
         
            ÅRLIG RAPPORT OG BETALINGSANMODNING FOR PROGRAMMER FOR AKVAKULTURDYR
            Medlemsstat:
            Gennemførelsesår:
            Sygdom/zoonose (1):
            Rapportens indhold og struktur:
            1. Beskrivelse og evaluering af udviklingen af den epidemiologiske situation, den tekniske gennemførelse af de aktiviteter, der er planlagt under programmet, og programmernes omkostningseffektivitet
            2. Klarhed om opnåelsen af mål fastsat i det godkendte program og tekniske vanskeligheder
            3. Epidemiologiske kort for infektionsdata og andre relevante data om sygdommen/aktiviteterne
            4. Yderligere epidemiologiske oplysninger: oplysninger om epidemiologiske undersøgelser, involverede typer læsioner fundet på slagteriet eller ved nekropsi mv.
            A. TEKNISK RAPPORT
            1. Sygdomme (a)
            1.1. Fisk
            IHN
            ISA
            KHV
            VHS
            1.2. Bløddyr
            Marteilia refringens
            Bonamia ostreae
            1.3. Krebsdyr
            White spot disease
            (a) Eventuelt sygdom og dyreart.
            2. Generelle oplysninger om programmerne
            2.1. Kompetent myndighed (a)
            (*)
            2.2. Organisering af og tilsyn med alle programmets aktører (b)
            (*)
            2.3. Programmets varighed
            (*)
            (a) Der gives en beskrivelse af den kompetente myndigheds eller de kompetente myndigheders struktur, kompetencer, forpligtelser og beføjelser.
            (b) Der gives en beskrivelse af de myndigheder, der er ansvarlige for tilsynet med og samordningen af programmet og de forskellige involverede erhvervsdrivende.
            (1) Sygdom eller zoonose og eventuelt dyreart.
         
         
            
         Tekst af billedet
         
            3. Data om testning af dyrene
            Medlemsstat, zone eller segment (a)
            Sygdom: År:
            Akvakulturbrug eller område med opdræt af bløddyr
            Antal prøveudtagninger
            Antal kliniske inspektioner
            Vandtemperatur ved prøveudtagningen/ inspektionen
            Dyrearter på prøveudtag-ningsstedet
            Dyrearter, der er udtaget prøver af
            Antal dyr, der er udtaget prøver af (i alt og pr. art)
            Antal test
            Positive resultater af laboratorieundersø-gelse
            Positive resultater af kliniske inspektioner
            I ALT
            I ALT
            (a) Medlemsstat, zone eller segment som defineret i det godkendte program.
         
         
            
         Tekst af billedet
         
            4. Data om testning af akvakulturbrug eller opdrætsområder
            Sygdom: År:
            Medlems-stat, zone eller segment (a)
            Antal akvakulturbrug eller områder med opdræt af bløddyr i alt (b)
            Samlet antal akvakulturbrug eller områder med opdræt af bløddyr i henhold til programmet
            Antal kontrollerede akvakultur-brug eller områder med opdræt af bløddyr (c)
            Antal positive akvakultur-brug eller områder med opdræt af bløddyr (d)
            Antal nye positive akvakultur-brug eller områder med opdræt af bløddyr (e)
            Antal tømte akvakulturbrug eller områder med opdræt af bløddyr
            Andel af positive akvakulturbrug eller områder med opdræt af bløddyr, som er blevet tømt (%)
            Fjernede og bortskaffe-de dyr (f)
            MÅLINDIKATORER
            Dækningspro-cent for akvakulturbrug eller områder med opdræt af bløddyr
            Andel af positive akvakulturbrug eller områder med opdræt af bløddyr (%)
            Periodepræva-lens i akvakulturbrug eller områder med opdræt af bløddyr
            Andel af nye positive akvakulturbrug eller områder med opdræt af bløddyr (%)
            Incidens i akvakulturbrug eller områder med opdræt af bløddyr
            1
            2
            3
            4
            5
            6
            7
            8 = (7/5) × 100
            9.
            10 = (4/3) × 100
            11 = (5/4) × 100
            12 = (6/4) × 100
            I alt
            (a) Medlemsstat, zone eller segment som defineret i det godkendte program.
            (b) Samlet antal akvakulturbrug eller områder med opdræt af bløddyr i medlemsstaten, zonen eller segmentet som defineret i det godkendte program.
            (c) Ved kontrol forstås udførelse af en undersøgelse af akvakulturbruget/området med opdræt af bløddyr i henhold til programmet for en sygdom med henblik på forbedring af sundhedsstatus for akvakulturbruget/området med opdræt af bløddyr. I denne kolonne må et akvakulturbrug/område med opdræt af bløddyr ikke medregnes to gange, selv om det er blevet kontrolleret mere end én gang.
            (d) Akvakulturbrug eller områder med opdræt af bløddyr med mindst ét positivt dyr i den pågældende periode, uanset hvor mange gange akvakulturbrugene/områderne med opdræt af bløddyr er blevet kontrolleret. Medregnes skal også akvakulturbrug eller områder med opdræt af bløddyr, som blev fundet positive før den heri indberettede periode, men som ikke er blevet tømt, renset og udtaget af drift siden da.
            (e) Akvakulturbrug eller områder med opdræt af bløddyr, hvis sundhedsstatus i den forudgående periode, i henhold til del A i bilag III til Rådet direktiv 2006/88/EF af 24. oktober 2006 om dyresundhedsbestemmelser for akvakulturdyr og produkter deraf og om forebyggelse og bekæmpelse af visse sygdomme hos vanddyr (EUT L 328 af 24.11.2006, s. 14), var kategori I, kategori II, kategori III eller kategori IV, og som har mindst ét positivt dyr i denne periode.
            (f) Antal dyr × 1 000 eller samlet vægt af de fjernede og bortskaffede dyr.
         
         
            
         Tekst af billedet
         
            B. RAPPORTER OM AKTIVITETER OG UDGIFTER
            Tabel A
            Støtteberettigede foranstaltninger
            Antal enheder
            1 (a)
            2 (a)
            Finansiering baseret på faktisk afholdte udgifter
            Finansiering via forenklede former for tilskud
            Samlede faktiske anmeldte udgifter (c)
            Enhedsomkostninger/fast beløb/fast sats
            (100 %)
            Anmeldte udgifter (b)
            Prøveudtagning
            Prøveudtagning i alt
            Testning
            Testning i alt
            Vaccinationer
            Vaccinationer i alt
            Godtgørelse
            Godtgørelse i alt
            Andre støtteberettigede foranstaltninger
            Andre støtteberettigede foranstaltninger i alt
            I alt
            3.
            4.
            SAMLET BELØB, DER ER ANMODET OM (c)
            (a) For hver støtteberettiget foranstaltning udfyldes enten kolonne 1 eller 2 i overensstemmelse med medfinansieringsmetoden, der er udspecificeret i finansieringsafgørelsen.
            (b) 100 % af den definerede enhedsomkostning/det faste beløb/standardsatsen ganget med antallet af enheder.
            (c) Sum af celle 3 og 4.
         
         
            
         Tekst af billedet
         
            Tabel B (a)
            Yderligere oplysninger om godtgørelse (b)
            Dyreart
            Akvakulturdyr udtaget af produktion (c)
            Antal/vægt af dyr udtaget af produktion
            Samlet udbetalt beløb for de dyr, der er ydet godtgørelse for
            Beløb modtaget for restværdi
            I alt
            (a) Udfyldes kun i tilfælde af, at støtteberettigede udgifter omfatter beløb til den godtgørelse, der er betalt til ejere for deres dyr eller produkter, der er slagtet eller slået ned/destrueret.
            (b) Beløb angives i national valuta ekskl. moms.
            (c) Destrueret eller sendt til konsum.
            C. Underskrevet erklæring, der følger med den årlige rapport
            Medlemsstat:
            Program:
            Gennemførelsesår:
            Vi attesterer, at:
            — de anmeldte aktiviteter faktisk blev gennemført, og at de anmeldte udgifter faktisk blev afholdt, bogført korrekt og er støtteberettigede i henhold til det godkendte program
            — al dokumentation vedrørende aktiviteterne og udgifterne er til rådighed for kontrol, herunder dokumentation for størrelsen af godtgørelsen for dyr
            — programmet er gennemført i overensstemmelse med de relevante EU-retsforskrifter, herunder især konkurrencereglerne og bestemmelserne om indgåelse af offentlige indkøbsaftaler og statsstøtte
            — der ikke er ansøgt om andre EU-tilskud til dette program, og at alle indtægter fra foranstaltninger under programmet er opgivet til Kommissionen
            — der er etableret kontrolprocedurer, som især har til formål at kontrollere, at de anmeldte aktiviteter og udgifter er korrekte, samt at forebygge, opdage og korrigere uregelmæssigheder.
            Dato
            Den operationelle leders navn og underskrift